recursal/SuperWikiNEXT-32B huggingface dataset:
**چلی وک** نامی شہر کینیڈا کے صوبے برٹش کولمبیا میں واقع ہے۔ یہ شہر تقریباً 80000 افراد پر مشتمل اورزرعی نوعیت کا ہے۔ چلی وک کو فریزر دریا کی وادی میں موجود دوسرا بڑا شہر کہا جاتا ہے۔ یہ شہر پہاڑوں سے گھرا ہوا ہے اور یہاں ڈھیروں تفریحی پارک موجود ہیں۔ بیرون خانہ کھیلوں جیسا کہ پہاڑوں پر چڑھنا، گھڑسواری، سائیکل سواری، کیمپنگ، مچھلی کا شکار اور گالف وغیرہ کا اہم مرکز ہے۔ فریزی ویلی ریجنل ڈسٹرکٹ کے صدر دفاتر بھی یہاں موجود ہیں۔

تاریخ
-----

5000 سے 10000 سال قبل یہاں مقامی قبائل آ کر آباد ہوئے۔ یورپیوں سے پہلی بار سامنا ہونے پر ان لوگوں کی تعداد اس علاقے میں 30000 سے زیادہ تھی۔
1857 میں فریزر کھائیوں میں سونا دریافت ہوا۔ 1858 تک 30000 سے زیادہ افراد سونے نکالنے یہاں پہنچ گئے تھے۔ ان کی اکثریت چلی ویک علاقے سے ہو کر یہاں پہنچی۔ 1860 کی دہائی میں یہاں بہت سارے فارم بننا شروع ہو گئے تھے۔
1873 میں چلی ویک ٹاؤن شپ بنائی گئی جو صوبے کی تیسری بلدیہ تھی۔ ابتدا میں ساری آبادی فریزر دریا کے کنارے تک محدود تھی کیونکہ یہاں کا اہم ذریع آمد و رفت دخانی کشتیاں تھیں۔

جغرافیہ
-------

چلی ویک دریائے فریزر کی بالائی وادی میں واقع ہے۔ وینکوور یہاں سے 100 کلومیٹر مغرب میں ٹرانس کینیڈا ہائی وے پر واقع ہے۔، شہر کے شمال میں دریائے فریزر اور جنوب میں کینیڈا اور امریکا کی بین الاقوامی سرحد ہے۔
چاروں اطراف سے فلک بوس پہاڑی چوٹیوں سے گھرا ہوا اور بپھرے ہوئے دریاؤں کی موجودگی سے چلی ویک قدرتی مناظر سے مالا مال ہے۔ بعض افراد اس شہر کو "غلط طریقے سے بسائے اور پھیلتے ہوئے شہر کی بہترین مثال" مانتے ہیں۔

موسم
----

چلی ویک کا موسم معتدل نوعیت کا ہے اور یہاں موسم کم ہی شدید نوعیت کا ہوتا ہے۔ اس وجہ سے مختلف فصلوں اور دیگر زرعی اجناس کی پیداوار کے لیے بہترین آب و ہوا رکھتا ہے۔ یہاں کا کم سے کم درجہ حرارت 1968 میں منفی 21.7 ڈگری جبکہ زیادہ سے زیادہ درجہ حرارت 29 جولائی 2009 میں 38.2 ریکارڈ کیا گیا۔ برف کی نسبت یہاں بارش بہت زیادہ ہوتی ہے تاہم برف کی زیادہ تر مقدار آس پاس موجود پہاڑوں پر ہی گرتی ہے۔

آبادی
-----

اعداد و شمار کے محکمے کے مطابق یہاں کی کل آبادی 2006 میں 69217 نفوس پر مشتمل تھی۔

معیشت
-----

چلی ویک کی معیشت کا دار و مدار زراعت، خام مال سے اشیاء کی تیاری اور سیاحت پر ہے۔ اس کے علاوہ یہاں مچھلی کے شکار، گالف، پہاڑوں پر چڑھائی اور سال بھر ہونے والی وائٹ واٹر رافٹنگ یعنی تیز رفتار پہاڑی نالوں اور دریاؤں میں ہلکی کشتی کے ذریعے سفر اہم ہیں۔
|  |
| --- |
| **کلابریا** |
|  |
| **عمومی معلومات** |
| علاقہ کا صدر مقام | کاتنزارو (کاتاندزارو) |
| صدر علاقہ | آگازیو لویعیرو (Agazio Loiero) |
| صوبوں کی تعداد | 5 |
| کمونے کی تعداد | 409 |
| رقبہ | 15,081 مربع کلومیٹر (دسواں ۔ 5.0 فیصد) |
| آبادی | 2,004,415 (دسواں ۔ 3.4 فیصد) |
| **علامت** |
|  |

**کلابریا** (انگریزی، اطالوی: Calabria) (لاطینی: Bruttium) جنوبی اٹلی کا علاقہ ہے۔ علاقہ کے شمال میں اٹلی کا علاقہ بازیلیکاتا (Basilicata)، جنوب مغرب میں سسلیہ، مغرب اور مشرق میں بحیرہ روم واقع ہے۔ علاقہ کا کل رقبہ 15,080 مربع کلومیٹر اور آبادی تقریباً بیس لاکھ ہے۔ علاقائی صدر مقام کاتنزارو (کاتاندزارو) ہے۔

علاقہ کو پانچ صوبوں میں تقسیم کیا گیا ہے، جن کی تفصیل خانہ معلومات میں دی گئی ہے۔

| نمبر شمار | صوبہ | آبادی (2001ء) | رقبہ (مربع کلومیٹر) | کمونے |
| --- | --- | --- | --- | --- |
| 1 | کاتنزارو (کاتاندزارو) | 369,134 | 2,391 | 80 |
| 2 | کوسینزا (کوزینتسا) | 733,368 | 6,650 | 155 |
| 3 | کروتونے (کروتونے) | 172,970 | 1,717 | 27 |
| 4 | ریجیو کلابریا (Reggio Calabria) | 565,866 | 3,183 | 97 |
| 5 | ویبو والنتیہ (ویبو والینتسیا) | 168,894 | 1,139 | 50 |

(نوٹ: خانہ معلومات میں دی گئی آبادی سارے صوبہ بشمول تمام کمونے کی آبادی کے ہے، نہ کا صرف شہر کی۔)

جغرافیعہ
--------

علاقہ تین اطراف سے بحیرہ روم کے پانی میں گھرا ہوا ہے، جبکہ شمال میں اٹلی کے علاقہ بازیلیکاتا سے جڑا ہوا ہے۔ جنوب مغرب میں سمندر کے پار اٹلی کا علاقہ سسلیہ واقع ہے، لیکن یہاں سمندر انتہائی چھوٹی پٹی کی صورت میں ہے اور دونوں علاقوں کا فاصلہ صرف 3.2 کلومیٹر ہے۔

کلابریا کے صوبے
علاقہ کے آباد ترین شہر جن کی آبادی پچاس ہزار نفوس سے زیادہ ہے درج ذیل ہیں۔

| نمبر شمار | شہر | آبادی (2006ء) | مرتبہ شہر |
| --- | --- | --- | --- |
| 1 | ریجیو کلابریا (Reggio Calabria) | 184,504 | صوبہ |
| 2 | کاتنزارو (کاتاندزارو) | 95,099 | صوبہ |
| 3 | کونسنزا (کوزینتسا) | 70,680 | صوبہ |
| 4 | لامیزیا ترمے (لامیتسیا تیرمے) | 70,366 | کمونے |
| 5 | کروتونے (کروتونے) | 60,517 | صوبہ |

(نوٹ: خانہ معلومات میں دی گئي آبادی شہر کی ہے نہ کہ پورے صوبہ کی، شہر کی آبادی میں زیر انتظام کمونے کی آبادی شامل نہیں ہے۔)

مزید پڑھیے
----------

* اٹلی کی علاقائی تقسیم

 **اٹلی کے علاقے**

آبروزو | وادی آوستہ | پلیہ| بازیلیکاتا| کلابریا| کمپانیہ| ایمیلیا رومانیا| فریولی وینیزیا جولیا | لازیو| لیگوریا | لومباردیہ | مارچے| مولیزے| پیعیمونتے| ساردینیا | سسلیہ| ترینتینو جنوبی ٹائرول| تسکانہ | امبریا | وینیتو
تالیت میں لپٹی ہوئی میتیں، جفعات شاؤل، اسرائیل
**یہودیت میں تجہیز و تکفین** سے مراد وہ اعمال و رسومات ہیں جو کسی یہودی کی وفات کے بعد اسے دفنانے سے قبل انجام دیے جاتے ہیں۔یہودیت میں موت کو جزو حیات اور منشائے ایزدی تسلیم کیا جاتا ہے۔ ماتم و عزا کی یہودی رسومات اس بات کی دلیل ہیں کہ موت برحق ہے اور یہودیت کسی طور بھی اس سے انکار یا احتجاج پر یقین نہیں رکھتی بلکہ اسے حیات انسانی کے اہم جزو کے طور پر مانتی ہے۔

رسوم میت
--------

جب کسی یہودی برادری میں کوئی انتقال کر جاتا ہے تو اس کی آنکھیں بند کرکے میت کو فرش پر لٹا کر اسے ڈھانپ دیا جاتا ہے اور قریب ہی شمعیں روشن کر دی جاتی ہیں۔ احتراماً میت کو کسی بھی وقت اکیلا نہیں چھوڑا جاتا۔ میت کے قریب کچھ کھانا پینا یا کوئی متزوط ادا کرنا ممنوع ہے اس عقیدے سے کہ چونکہ مرنے والا اب ان افعال کو انجام نہیں دے سکتا لہذا اس کی روح کو تکلیف ہوگی۔ میت کے قریب موجود رہنے والوں کو شومیرم (عبرانی: שומרים، انگریزی:
shomerim) کہا جاتا ہے۔
زیادہ تر یہودی برادریوں میں رضاکاروں کی ایک مخصوص جماعت ہوتی ہے جسے شیروا کادیشا (عبرانی: חֶבְרָה קַדִישָא، انگریزی:
Chevra kadisha) یعنی مقدس لوگ کہا جاتا ہے جن کے ذمے تجیہز و تکفین کی رسومات ادا کرنا ہوتا ہے۔ میت کو غسل و کفن دینا اور اسے یہودی روایات کے مطابق تدفین کے لیے تیار کرنا ان لوگوں کے ذمہ ہوتا ہے اور ان افراد کو انتہائی قدر و احترام کی نگاہ سے دیکھا جاتا ہے کیونکہ وہ ایسے لوگوں کی خدمت انجام دیتے ہیں جو ان کو بدلے میں کچھ بھی نہیں دے سکتے۔

یہودی اعتقادات کے مطابق میت کو چھونا روحانی ناپاکی کا سبب ہوتا ہے لہذا کوہن (عبرانی: כֹּהֵן، انگریزی: Kohen) کو میت والے کمرے یا جگہ پر موجود ہونے کی اجازت نہیں ہوتی۔ کوہن یہودیت میں مثل پادری ایک منصب ہے اور وہ لوگ جنھوں نے میت کو مس کیا ہے ان پر غسل یا کم از کم ہاتھ پاؤں دھونا لازم ہوتا ہے۔

تدفین
-----

تدفین کا عمل ہر ممکن صورت جلد از جلد انجام دیا جاتا ہے۔ میت کو حنوط کرنا یا جلانا ممنوع ہے البتہ اگر مرحوم نے اعضاء عطیہ کیے ہوں تو اس کی مشروط شرعی اجازت لی جا سکتی ہے اگر یہ ثابت ہو کہ ایسا کرنے سے کوئی زندگی بچائی جا سکتی ہے۔کیونکہ جسم کو اس کے مکمل اعضاء سمیت دفن کرنا لازم ہے۔

کفنانے کے بعد کفن یا تابوت کو کھولنے کی اجازت نہیں تاکہ مرحوم کے دشمن اسے اس بے بسی اور بے چارگی کی حالت میں نہ دیکھ پائیں۔ میت کے اوپر ایک شال جسے تالیت (عبرانی טַלִּית، انگریزی Tallit ) کہا جاتے ہے بھی ڈال دی جاتی ہے۔

اسرائیل میں تابوت استعمال کرنے کا رواج نہیں اور اگر کسی وجہ سے استعمال کیا جائے تو اس میں سوراخ رکھے جاتے ہیں تاکہ خاک ارض سے میت کا تعلق برقرار رہے۔ ایک رسم یہ بھی ہے کہ مرنے والے کا قریبی عزیز ایک مشت خاک اس کے کفن میں ڈالتا ہے۔ یہ رسوم و عقائد اس بات کی دلیل ہیں کہ مرحوم کا جسم خاک ارض مقدس سے مس رہے۔

الواح مزار
----------

قوانین یہودیت کے مطابق الواح مزار کا ہونا لازم ہے تاکہ قبور کی شناخت برقرار رہے۔کچھ گروہ بوقت زیارت قبور اس پر پتھر رکھنے کے بھی قائل ہیں۔
یہودی الواح مزار پر مرحوم کا نام، تاریخ پیدائش اور کچھ حالات زندگی (خصوصاً مذہبی خدمات) عبرانی زبان میں کندہ کیے جاتے ہیں، علاوہ ازیں کچھ مذہبی علامات مثلاً ستارہ داؤدی، منورا، آیات تورات اور اقتباسات دس احکام بھی لکھے جاتے ہیں۔

حوالہ جات
---------

1. ↑  Jewish Death and Funeral Rituals
آبراہ
**آبراہ** یا **آب گذر** یعنی پانی کی گذرگاہ یا راستہ ہے۔ دور جدید میں شہروں کو آب رسانی پائپوں کے ذریعے ہوتی ہے۔ اہل روم نے زمانہ قبل از مسیح میں دور دراز آبی ذخیروں سے شہروں کو آب رسانی کا ایسا نظام وضع کیا جو آج عجائبات عالم میں شمار ہوتا ہے۔ چونکہ اہل روم کے پاس اس وقت ایسی دھات یا ہنرمندی نہ تھی جس سے پائپ بنا لیے جاتے اس لیے وہ پانی کے اصل منبعوں سے شہروں تک پانی کھلی زمینی گذرگاہوں کے ذریعے یا بہتے پانی کے قدرتی و مصنوعی نالوں سے گذارتے تھے جن کو آبراہ کہتے ہیں۔ ایسی صورت میں پانی بہنے کا اصول وہی قدرتی تھا کہ پانی اپنی سطح ہموار رکھتا ہے اور ہمیشہ نشیب کی جانب گرتا ہے۔ مشکل اس وقت پیش آتی جب رستے میں کوئی گہری وادی آجاتی۔ اس مشکل کا حل محراب دار پل تعمیر کر کے کیا گیا جن کو اوپر سے نالہ یا نہر نما بنا دیا جاتا تاکہ پانی گذرتا رہے اور یہی محرابی پلوں پر بنی آبراہیں آج عجائبات ہیں۔
روم کو پانی لے جانے والی پہلی آبراہ 312 ق م میں کلاڈیس نے تعمیر کی جو گیارہ میل لمبی تھی۔ اس کے بعد سے مسیحیت کے دور تک کئی آبراہیں تعمیر کی گئیں جن کی تعداد گیارہ تک پہنچ گئی۔ جن میں سے بعض کی لمبائی ساٹھ میل تک تھی۔ کچھ آبراہیں بہت زیادہ بلند بنانا پڑیں جس کے لیے رومی انجئنیروں نے محرابوں کی ایک سے زیادہ قطاریں اوپر نیچے بنائیں۔ مسالے کے لیے آتش فشانی راکھ استعمال کی گئی اس راکھ کی خاصیت یہ ہے کہ پانی میں سخت پتھر کی مانند ہو جاتی ہے۔
روم کی گیارہ آبراہوں میں سے بیک وقت بائیس کروڑ گیلن پانی روزانہ فراہم ہو سکتا تھا۔ رومیوں نے آبراہ بنانے کے فن کو نقطہ کمال تک پہنچادیا۔ چھ میل لمبی آبراہ ایکوا مارسیا اور نو میل لمبی ایکواکلاڈیا کے آثار گواہی دے رہے ہیں کہ رومیوں نے 2000 سال قبل فن معماری کے جو کا رہائے نمایاں سر انجام دیے وہ رہتی دنیا تک یاد رکھے جائیں گے۔

حوالہ جات
---------

1. ↑  ماہنامہ معلومات، ص 53،54، ج 2- مدیر ،مظفر حسین۔ لاہور

کتابیات
-------

* Sextus Julius Frontinus, *De Aquaeductu Urbis Romae* (*On the water management of the city of Rome*), Translated by R. H. Rodgers, 2003, University of Vermont
* Aqueduct entry آرکائیو شدہ (Date missing) بذریعہ encyclopedia.jrank.org (Error: unknown archive URL) from Encyclopædia Britannica Eleventh Edition
* Chanson, H. (2002). Certains Aspects de la Conception hydrauliques des Aqueducs Romains. ('Some Aspect on the Hydraulic Design of Roman Aqueducts.') Journal La Houille Blanche, No. 6/7, pp. 43–57 (ISSN 0018-6368)
* Chanson, H. (2008). "The Hydraulics of Roman Aqueducts: What do we know? Why should we learn?" in Proceedings of World Environmental and Water Resources Congress 2008 Ahupua'a, ASCE-EWRI Education, Research and History Symposium, Hawaii, USA, Invited Keynote lecture, 13–16 May, R.W. Badcock Jr and R. Walton Eds. 16 pages (آئی ایس بی این 978-0-7844-0976-3)
**یو ایس ڈالر انڈیکس** سے مراد وہ اعشاریہ ہے جو چند دوسری کرنسیوں کے مقابلے میں امریکی ڈالر کی قوت خرید کو ظاہر کرتا ہے۔ اسے USDX یا DXY سے بھی ظاہر کیا جاتا ہے۔ جب چند دوسری کرنسیوں کے مقابلے میں امریکی ڈالر کی قوت خرید بڑھ جاتی ہے تو اس انڈیکس میں اضافہ ہو جاتا ہے۔  

1980 کی دہائی میں لاطینی امریکہ اور 1990 کی دہائی میں ایشیائی مارکیٹوں میں بحران پیدا کر کے امریکی مالیاتی اداروں نے خوب منافع کمایا۔
چند دوسری کرنسیوں میں ان ممالک کی کرنسیاں شامل ہیں جن کے ساتھ ماضی میں امریکی تجارت بہت زیادہ تھی۔

| کرنسی | ڈالر انڈیکس میں فیصد حصہ | ایس ڈی آر میں فیصد حصہ |
| --- | --- | --- |
| یورو | 57.6 | 37.4 |
| جاپانی ین | 13.6 | 9.4 |
| پاونڈ اسٹرلنگ | 11.9 | 11.3 |
| کینیڈین ڈالر | 9.1 |  |
| سوئیڈن کا کرونا | 4.2 |  |
| سوئس فرانک | 3.6 |  |

اقتباس
------

* اگر کسی صبح اچانک ڈالر انڈیکس دس فیصد گرا ہوا ملے تو حیران نہ ہوں۔

don't be surprised to wake up one morning and see your favorite dollar index devalued by about 10% against all of its currency pairs.

مزید دیکھیے
-----------

* کیش کے خلاف جنگ
* قبرص کے بینکوں کا بحران
* انفلیشن اور ڈیفلیشن
* شرح سود بلحاظ ملک
* کاغذی کرنسی
* حکومتی قرضے
* اقتصادی غارت گر
* انسائڈ جوب
* جوزف اسٹگلیز
* منڈل فلیمنگ کا نمونہ
* منسکی مومنٹ
* کنوت وکسیل
* مساوی قوت خرید





1. ↑  Is A Coordinated Dollar Devaluation Secretly In The Works?
**یونانی گنتی اور اعداد** یونانی گنتی درج ذیل ہے اور اعداد میں زیادہ تر حروف تہجی ہی استعمال ہوتے ہیں۔
یونانی گنتی کے الفاظ بہت سی اصطلاحات میں استعمال ہوتے مختلف علمی اور فنی اصطلاحات میں یہ الفاظ ان کا سابقہ بنتے ہیں۔

گنتی
----

یونانی گنتی میں لکھی جانے والی اور بولی جانے والی گنتی میں کچھ فرق ہوتا ہے۔

1 - اینا - مونو سابقہ کے طور پر استعمال ہوتا ہے

2 -دیو - سابقہ بائی

3 - تری یا

4 - تیسرآ

5 - پیندا

6 - ایکسے

7 - ایفتا

8 - اوختو

9 - اینیا

10 - دیکا (عام پول چال میں دیگا کہا جاتا ہے)

11 - اینویکا

12 - دودیکا (بولنے میں دودیگا)

یونانی عددی سابقے
-----------------

یونانی عددی سابقے یونانی زبان میں اور طرح سے بولے جاتے ہیں اور انگریزی زبان میں اور طریقے سے مرتجل ہوئے ہیں۔ دیگر زبانوں میں انگریزی سے منتقل ہونے والے یونانی عددی سابقے جو مختلف اصطلاحات میں استعمال ہوتے ہیں درج ذیل ہیں۔

1. مونو =ایک
2. ڈی =دو
3. ٹری =تین
4. ٹٹرا =چار
5. پنٹا =پانج
6. ہگزا =چھ
7. ہپٹا =سات
8. اکٹا =آٹھ
9. نونا =نو
10. ڈکا =دس
11. آن ڈکا =گیارہ
12. ڈو ڈکا =بارہ
13. ٹری ڈکا =تیرہ
14. ٹٹراڈکا =چودہ
15. پنٹا ڈکا =پندرہ
16. ہگزا ڈکا =سولہ
17. ہپٹا ڈکا =سترہ
18. اکٹ ڈکا =اٹھارہ
19. نونا ڈکا =انیس
20. ای کوزا =بیس
21. آن ای کوزا =اکیس

اعداد
-----

یونانی زبان میں اعداد کو لکھنے کے لیے یونانی حروف تہجی کے ساتھ کوئی ایک علامت استعمال ہوتی ہے:

| علامت | قدر |  | علامت | قدر |  | علامت | قدر |
| --- | --- | --- | --- | --- | --- | --- | --- |
| αʹ | 1 |  | ιʹ | 10 |  | ρʹ | 100 |
| βʹ | 2 |  | κʹ | 20 |  | σʹ | 200 |
| γʹ | 3 |  | λʹ | 30 |  | τʹ | 300 |
| δʹ | 4 |  | μʹ | 40 |  | υʹ | 400 |
| εʹ | 5 |  | νʹ | 50 |  | φʹ | 500 |
| ϝʹ یا ϛʹ یا στʹ | 6 |  | ξʹ | 60 |  | χʹ | 600 |
| ζʹ | 7 |  | οʹ | 70 |  | ψʹ | 700 |
| ηʹ | 8 |  | πʹ | 80 |  | ωʹ | 800 |
| θʹ | 9 |  | ϟʹ | 90 |  | ϡʹ | 900 |

آج کل جدید یونانی اعداد میں بڑے حروف ترجیح رکھتے ہیں۔ مثال:- Φίλιππος Βʹ = فلپ دوم۔

مزید دیکھیے
-----------

* گنتی

حوالہ جات
---------
ہردت سنگھ ملک ، ہندوستان کا پہلا جنگی ہوا باز تھا۔ ریاست پٹیالہ کا مہاراجا بھوپندر سنگھ دنیا کا پہلا سکھ اور پہلا ہندوستانی تھا جس نے ہوائی جہاز خریدے تھے۔ اُس نے جہازوں کے بارے میں معلومات حاصل کرنے کے لیے اپنے چیف انجینئر کو یورپ بھیجا تھا اور 3 جہاز منگوائے، جو دسمبر 1910 کو پٹیالہ پہنچ گئے۔ لیکن سب سے پہلا سکھ اور ہندوستانی جس نے دنیا جی کسی بھی ہوائی فوج کی طرف سے جنگ میں حصہ لیا تھا وہ فلائنگ لیفٹینینٹ ہردت سنگھ ملک تھا۔

ہردتّ سنگھ ملک 23 نومبر 1894 کو راولپنڈی کے ایک متمول سکھ خاندان میں پیدا ہوا۔ اس کے باپ کا نام سردار بہادر موہن سنگھ اور ماں کا نام لاجونتی تھا۔ اس نے اپنی تعلیم آکسفورڈ یونیورسٹی لندن کے بالیؤل کالج سے حاصل کی۔ پڑھائی کے ساتھ ساتھ وہ کرکٹ اور گولف کا بہترین کھلاڑی بھی تھا۔ اس نے برطانیہ میں 1914 سے لے کر 1930 تکّ فرسٹ کلاس کرکٹ کھیلی۔ 1914 جب پہلی جنگ عظیم شروع ہوئی تو اس کے سارے ساتھی طالب علم جرمنی کے خلاف جنگ میں شامل ہو گئے۔ ہردتّ سنگھ ملک نے بھی اپنے آپ کو بریٹیش ہوائی فوج کی نوکری کے لیے پیش کیا۔

اس وقت برطانوی فوج میں صرف گورے پائلیٹ بھرتی کیے جاتے تھے۔ اس لیے بھارتی ہونے کی وجہ سے اسے انکار کر دیا گیا۔ وہ فرانس چلا گیا اور فرانسیسی ریڈ کراس کے لیے رضاکار کے طور پر ایمبولینس چلانے لگا۔ اس نے فرانس کی ائیر فورس میں بھرتی ہونے کے لیے درخواست دی۔ اس نے اور اس کے آکسفورڈ کے استاد بھ برطانوی ائیر فورس کے سپاہ سالار اعلیٰ جنرل ڈیوڈ ہنڈرسن سے بات کی، جنرل ہینڈ رسن نے اس کا انٹرویو لیا اور وہ فائیٹر پائلیٹ منتخب ہو گیا۔اس نے اپریل 1917 میں ٹریننگ شروع کی اور جون 1917 میں وہ مورچے 'پر پہنچ گیا۔ اس نے پگڑی اتارنے سے انکار کر دیا، اس کے لیے سپیشل ہیلمٹ ڈزائین کیا گیا، جو وہ پگڑی کے اوپر پہنتا تھا۔ اس بڑے ہیلمٹ کی وجہ سے اسے نسلی طنز و تشنیع کا سامنا بھی کرنا پڑا۔ اس کو فلائنگ کرنے والے بڑے سر والا بھوت کہتے تھے۔ ملک نے برطانیہ ، فرانس اور اٹلی میں کئی ہوائی لڑائیوں میں حصہ لیا اور پہلا جرمن جہاز فرانس میں مار گرایا۔ اس جنگ میں اسے جرمنی کے عظیم پائلیٹ ریڈ بیرن کے ساتھ مقابلہ کرنے کا بھی موقع ملا۔ وہ دوران میں جنگ کئی بار زخمی ہوا لیکن ہر بار ٹھیک ہو کر اگلے مورچوں پر پہنچ جاتا۔ اس نے کئی ہوائی مقابلے جیتے اور اعزاز حاصل کیے۔

وفات
----

دائیں ٹانگ میں لگی تین جرمن گولیاں جو آخر تک نکالی نہ جا سکیں ، کے باوجود وہ ہندوستان کا چوٹی کا گولف کا کھلاڑی رہا تھا۔ بالآخر 31 اکتوبر 1985 کو 91 سال کی عمر میں وفات پا گیا۔

حوالہ جات
---------
**آنا اینڈ دی کنگ** (انگریزی: Anna and the King)
1999ء کی ایک امریکی سوانحی تاریخی دور ڈراما فلم ہے جس کی ہدایت کاری اینڈی ٹینینٹ نے کی ہے اور اسے اسٹیو میرسن اور پیٹر کریکس نے لکھا ہے۔ 1944ء کے ناول **آنا اینڈ دی کنگ آف سیام** پر مبنی ہے، جس میں انا لیونونس کی ڈائریوں کا خیالی بیان دیا گیا ہے۔ 
اس میں جوڈی فوسٹر اور چو یون فات مرکزی کرداروں میں ہیں۔

کہانی
-----

آنا لیونونس (جوڈی فوسٹر)، ایک برطانوی بیوہ، اپنے بیٹے لوئس (ٹام فیلٹن) کے ساتھ شاہ مونگکوت (چو یون فات) کے وارث ولی عہد شہزادہ چولالونگ کورن کو انگریزی سکھانے کے لیے سیام آئی ہیں۔
وہ اپنے وقت کے لیے ایک مضبوط قوت ارادی، ذہین، بہادر اور خیر خواہ عورت ہے، جو بادشاہ کو خوش کرتی ہے۔ مونگ کٹ سیام کو جدید بنانا چاہتا ہے، یہ سوچ کر کہ اس سے اس کے ملک کو استعمار کے خلاف مزاحمت کرنے اور سیام کو اس کی شناخت فراہم کرنے والی قدیم روایات کی حفاظت میں مدد ملے گی۔ اس وجہ سے، اس نے آنا کو اپنے درجنوں بچوں کو سکھایا ہے، جو تئیس بیویوں سے پیدا ہوئے ہیں۔

ابتدائی طور پر، مونگکوت اور آنا ثقافتی اختلافات کے ساتھ ساتھ ان کے مساوی مضبوط ارادوں کی وجہ سے تصادم کرتے ہیں۔ وہ جلد ہی اس کے تدریسی طریقوں کے مثبت اثرات کو دیکھتا ہے، خاص طور پر شہزادوں اور شہزادیوں کے ساتھ ایسا سلوک کرنے کا اس کا عزم جیسے وہ عام اسکول کے بچے ہوں۔ انا کے خاتمے کے نظریات غلامی کے بارے میں چولالونگ کورن کے خیالات کو متاثر کرنے میں بھی مدد کرتے ہیں۔

مونگکوت اور آنا مشرقی اور مغربی محبت کے درمیان اختلافات پر بات کرتے ہیں، لیکن وہ اس تصور کو مسترد کرتے ہیں کہ مرد صرف ایک بیوی سے خوش رہ سکتا ہے۔ برطانیہ کے سفیروں کو متاثر کرنے کی امید میں، مونگکوت ایک شاندار استقبالیہ کا حکم دیتا ہے اور آنا کو اس کا اہتمام کرنے کے لیے مقرر کرتا ہے۔ استقبالیہ کے دوران، بادشاہ ایسٹ انڈیا کمپنی کے سر مائکرافٹ کنکیڈ (بل اسٹیورٹ) کے ساتھ نرمی اور خوش اسلوبی سے بات کرتا ہے۔ یورپی اپنے عقائد کا اظہار کرتے ہیں کہ صیام ایک توہم پرست، پسماندہ قوم ہے۔ آنا طاقتور دلیل دیتی ہے کہ ایسا نہیں ہے۔ مونگکوت استقبالیہ میں آنا کے ساتھ رقص کر رہا ہے۔

مزید دیکھیے
-----------

* سوانحی

حوالہ جات
---------

1. ↑
2. ↑
3. ↑   — اخذ شدہ بتاریخ: 14 اپریل 2017
4. ↑  "Anna and the King Reviews". *Metacritic*.
5. ↑  Dabbs, Tony. "A strong disclaimer could be better than a ban on films". *The Nation*. 18 اگست 2013 میں اصل سے آرکائیو شدہ. اخذ شدہ بتاریخ 29 جولائی 2018.  الوسيط `|url-status=` تم تجاهله (معاونت); تحقق من التاريخ في: `|access-date=, |archive-date=` (معاونت)
6. ↑  Aglionby, John (29 دسمبر 1999). "Thai censors ban 'insulting' remake of King and I film". *The Guardian*. اخذ شدہ بتاریخ 29 جولائی 2018.  تحقق من التاريخ في: `|access-date=, |date=` (معاونت)
دنیائے ہومیوپیتھی میں ڈاکٹر ولیم بورک کی کثیر المطالعہ تصنیف "بورک میٹریا میڈیکا "کلیدی حیثیت رکھتی ہے جس کے انگریزی میں نوایڈیشن شائع ہو چکے ہیں اور یہ دوامیٹریامیڈ یکامیں (1) نمبر پر ہے،

alt text

### ابیزکیناڈسس۔ کیناڈنسس۔ ABIES CAN

یہ دوا بلغمی جھلیوں کو متاثر کرتی ہے۔ معدے کی علامتیں نہایت اہم ہیں۔ یہ دوا معدے کا نزلہ پیدا کرتی ہے۔ عجیب و غریب رغبت اور سردی کا احساس نہایت اہم اور قدرتی علامت ہے۔ بالخصوص ان عورتوں کے بارے میں جن کی بچے دانی اپنی مناسب جگہ سے ٹل گئی ہو۔ یہ نقص وہاں غالباً ناقص خوراک اور کمزوری کے باعث آتاہے۔ سانس کی تنگی اور حرکت قلت دقت طلب، ہر وقت لیٹے رہنا چاہیے، جلد سر درد و لیسدار، ہاتھ سرد نہایت کمزور، ایسا محسوس ہوکہ دایاں پھیپھڑا اور جگر چھوٹے اور سخت ہو گئے ہیں، قرحہ۔ 

#### سر

ہلکے پن کا احساس، چڑچڑا پن، مدہوشی۔ 

#### معدہ

ندیوں کی طرح کھائے، اس کے ساتھ جگر سست، جیسے معدے میں کوئی دانتوں سے کتر رہا ہے، بھوک بھوک، پیٹ کے بالائی حصے میں زبردست کمزوری کا احساس جیسے غشی آجائے گی، زبردست بھوک گوشت،اچار چٹنی، شلجم، گاجر، لوکاٹ جیسی ثقیل چیزیں کھا نے کی رغبت، قوت ہضم سے بڑھ چڑھ کر کھانے کا رحجان، معدے اور پیٹ میں جلن اپھارہ اور ان کے سا تھ دھڑ کن ہو۔ اپھا رو کے با عث حر کت قلب میں رکاوٹ آئے۔

```
دائیں کندھے کے جوڑ میں درد
```

اورقبض جس کے ساتھ معاءمستقیم میں جلن ہو 

#### عورت

بچے دا نی اپنی جگہ سے ٹل جا ئے، ؛بچے دانی کی تہ میں دکھن، جو دبا ﺅ پڑنے سے کم ہو جا ئے، تکان، ہر وقت لیٹے رہنا چا ہے، ایسا محسوس ہو کہ رحم نر م اور کمزور ہے۔ 

#### بخا ر

سر دی لگے، کا پنے جیسے خو ن بر ف کے پا نی کے ما نند سر دہو گیا ہے (ایکو ن) لرزہ پشت پر اوپر نیچے چلے، ایسا محسو س ہو کہ کند ھو ں کے درمیان سر دپا نی پڑ رہا ہے (ایمو نیم میو ر ) جلد لیسدار، رات کو پسینہ آئے (چا ئنا )

#### خو راک

1سے 30 طاقت 

**حوالہ:**

بورک میٹریا میڈیکا
**یکایک کانچ کا بکھراؤ** (انگریزی: Spontaneous glass breakage) ایک ایسا بہ ظاہر ناقابل فہم معاملہ ہے جس میں موٹی کانچ یا پھر ٹوٹنے کے بعد جوڑ دی جانے والی کانچ ایک دم بغیر کسی خاص وجہ کے ٹوٹ جائے۔

چاہے لاکھ احتیاط سے کانچ کے برتن کو اٹھایا جائے، تاہم کانچ کی از خود یا کسی باہری وجہ سے ٹوٹنے کی صلاحیت گویا اپنے مقدر کی ٹھوکر کی مانند ہے جو اس برتن کو ضرور کھانا ہو گا اور دیکھنے والوں کو اپنے حصے کی حیرت کو وصول کرنا ہی ہو گا، خاص کر ان معاملوں میں جب کانچ اچانک کسی ظاہری وجہ کے بغیر ٹوٹ جائے۔

اس مظاہرے کا سب سے عام مشاہدہ خواتین کے ہاتھوں میں پہنی جانی والی چوڑیاں ہیں۔ یہ چوڑیاں کبھی کبھی ٹھوکر یا کسی ٹکراؤ کی وجہ سے ٹوٹتی ہیں۔ اس کے علاوہ کبھی کبھی یہ چوڑیاں یوں ہی ٹوٹ جاتی ہیں۔ اس کی وجہ یہ ہے کہ روز آنہ پہننے کے بعد یہ چوڑیاں اولًا اپنے آپ و تاب کو کھو دیتی ہیں۔ پھر ان میں سے کچھ پرزے یا ریشے بکھرنے لگتے ہیں، جس کے بعد باقی ماندہ چوڑیاں از خود کم زور ہو جاتی ہیں اور بالآخر یہ ٹوٹ بھی سکتی ہیں۔ مگر دیکھنے والوں چوڑیوں کے ٹوٹنے اور ہاتھ یا کسی عضو کا اس سے زخمی ہونا تو دکھتا ہے، مگر اچانک اور بہ ظاہر بے وجہ چوڑیوں کے ٹوٹنے کے پس پردہ اصل وجہ ہر بار سمجھ میں نہیں آتی۔

دیگر عام وجہوں میں کانچ کے اچانک ٹوٹنے کے پیچھے اس کی اندرونی خامیاں ہو سکتی ہیں۔ کبھی کبھی کسی کانچ کے شیشے، برتن یا کوئی اور شے کو ایک جگہ رکھنے یا قائم کرنے کے دوران کوئی معمولی اور غیر محسوس نقصان بھی ہو سکتا ہے، جو کانچ کو بہ دستور آگے چل کر کھوکھلا بنا دے گا۔ فریم بند کانچ میں اندرونی تناؤ آ سکتا ہے، جس سے کانچ ٹوٹ سکتی ہے۔ میکانیکی کانچ میں زغالی تناؤ بھی اس کے بکھراؤ کا سبب بن سکتا ہے۔ کبھی کبھی کانچ کی موٹائی بھی کمی بھی تیز ہوا کی تاب نہیں لا سکتی اور لازمًا ٹوٹ سکتی ہے۔

مزید دیکھیے
-----------

* شیشہ

American Society for Testing and Materials (ASTM)

ASTM E 2431 -- Practice for Determining the Resistance of Single Glazed Annealed Architectural Flat Glass to Thermal Loadings.
ASTM E1300 -- Standard Design Practice for Determining Load Resistance of Glass in Buildings.

حوالہ جات
---------

1. ↑  "اُردو اَفسانہ اور افسانے کی تنقید". 10 مئی 2021 میں اصل سے آرکائیو شدہ. اخذ شدہ بتاریخ 10 مئی 2021.  الوسيط `|url-status=` تم تجاهله (معاونت)
2. ↑  "غلامی کے آخری دنوں سے 1986ء تک". 10 مئی 2021 میں اصل سے آرکائیو شدہ. اخذ شدہ بتاریخ 10 مئی 2021.  الوسيط `|url-status=` تم تجاهله (معاونت)
**کینٹ کاؤنٹی کرکٹ ٹیمیں** 18ویں صدی کے اوائل سے میچ کھیل رہی ہیں۔ لیکن کرکٹ سے کاؤنٹی کے روابط کینٹ اور سسیکس کے ساتھ مزید پرانے ہیں جنہیں عام طور پر کھیل کی جائے پیدائش کے طور پر جانا جاتا ہے۔ یہ خیال کیا جاتا ہے کہ کرکٹ سب سے پہلے سیکسن یا نارمن دور میں ویلڈ پر رہنے والے بچوں نے کھیلی تھی۔ دنیا کا قدیم ترین منظم میچ کینٹ 1611ء میں منعقد ہوا اور یہ کاؤنٹی 17ویں صدی میں گاؤں کی کرکٹ کی ترقی سے لے کر 18ویں میں نمائندہ میچوں کے ذریعے ہمیشہ آگے رہی ہے۔ کینٹ کی ایک ٹیم نے قدیم ترین انٹر کاؤنٹی میچ میں حصہ لیا، جو 1709ء میں ڈارٹ فورڈ برینٹ پر کھیلا گیا تھا۔ اس وقت سے لے کر 1842ء میں پہلے کاؤنٹی کلب کے قیام تک کئی مشہور کھلاڑی اور سرپرست کینٹ کرکٹ میں شامل رہے۔ ان میں ولیم بیڈل ، رابرٹ کولچن اور تیسرے ڈیوک آف ڈورسیٹ تھے۔ کینٹ کو عام طور پر 18ویں صدی کے پہلے نصف میں کاؤنٹی کی سب سے مضبوط ٹیم سمجھا جاتا تھا اور دوسرے ہاف میں ہمیشہ ہیمبلڈن کے غلبہ کے لیے اہم چیلنجرز میں سے ایک تھے۔ کاؤنٹی کرکٹ نپولین جنگ کے ذریعے بند ہو گئی اور 1826ء میں اس وقت دوبارہ زندہ ہو گئی جب کینٹ نے سسیکس کھیلا۔ 1830ء کی دہائی تک، کینٹ پھر سے مضبوط ترین کاؤنٹی بن گیا تھا اور صدی کے وسط تک ایسا ہی رہا۔

حوالہ جات
---------
**کمپیوٹر فونٹ** یا فقط **فانٹ** (انگریزی: Computer font) ایک ایسی ڈیجیٹل فائل یا مسل ہوتا ہے جس میں تصویری شکل میں حروف کی مختلف صورتیں محفوظ کی گئی ہوتی ہیں۔ اصولی طور پر انگریزی کا لفظ فانٹ (font) دھاتی ٹکڑوں پر مشتمل حروف اور الفاظ کی اشکال کے لیے استعمال ہوتا تھا مگر 90 کی دہائی سے یہ لفظ ڈیجیٹل شکل میں موجود ایک خط کی اشکال کے لیے استعمال ہوتا ہے جنہیں مختلف حجم میں ظاہر کیا جا سکتا ہے۔ فانٹ کا خاندان درحقیقت ایک دوسرے سے متعلق خطوط کا مجموعہ ہوتا ہے۔

کمپیوٹر فانٹ کی فائلوں کی تین مختلف صورتیں ممکن ہیں:

* **بٹ میپ** فانٹ میں نقطوں یا پکسل کا مجموعہ متعلقہ خط اور اس کے مختلف حجم کو ظاہر کرتا ہے۔
* **ویکٹر** فانٹ میں بیزیئر قوسیں استعمال ہوتی ہیں جن کو بنانے کے لیے متعلقہ ہدایات اور فارمولے بھی ساتھ بیان کر دیے جاتے ہیں اور ان کی مدد سے حروف کا حجم کم یا زیادہ بنایا جا سکتا ہے۔ کشیدہ حروف کے لیے الگ سے پروگرامنگ کی جاتی ہے۔
* **اسٹروک** یا **آؤٹ لائن** فونٹ میں مخصوص لکیروں اور اضافی معلومات کے ذریعہ حروف کی اشکال کو ظاہر کیا جاتا ہے۔

بٹ میپ فانٹ کو کمپیوٹر میں آسانی سے استعمال کیا جا سکتا ہے مگر ان کے ہر حجم کے لیے الگ سے فانٹ موجود ہوتا ہے۔ آؤٹ لائن اور کشیدہ فانٹ کو آسانی سے بڑا یا چھوٹا کیا جا سکتا ہے اور اس کے لیے ایک ہی فانٹ استعمال ہوتا ہے مگر ساتھ دی گئی ہدایات کی مدد سے حروف کو بڑا یا چھوٹا بھی کیا جا سکتا ہے۔ بٹ میپ فانٹ کو آسانی سے کمپیوٹر پر دکھایا جا سکتا ہے جبکہ ویکٹر اور آؤٹ لائن فانٹ کو دکھانے کے لیے اضافی کوڈنگ کی ضرورت پڑتی ہے اور اس بنا پر ان کی رفتار بھی کم ہو جاتی ہے۔ اگرچہ اس وقت سبھی اقسام کے فانٹ استعمال ہو رہے ہیں مگر کمپیوٹر میں سب سے زیادہ استعمال ہونے والے خطوط آؤٹ لائن قسم سے تعلق رکھتے ہیں۔

فانٹ کو فانٹ ایڈیٹر کی مدد سے بنایا جاتا ہے۔ کمپیوٹر سکرین پر دکھائی دینے والے مگر کاغذ پر نہ چھپ سکنے والے فانٹ کو اسکرین فانٹ کہتے ہیں۔

فانٹ کو مونو اسپیس (یعنی ہر حرف کے درمیان یکساں یا متناسب فاصلہ جس میں ہر حرف کی چوڑائی الگ ہوتی ہے) بھی بنایا جا سکتا ہے۔ نیز ایسے فانٹ بھی بنائے جاتے ہیں جن میں حروف کا درمیانی فاصلہ بالکل صفر یا ترچھا ہوتا ہے، مثلاً نستعلیق فانٹ۔ اس کے علاوہ جس پروگرام میں فانٹ استعمال ہو، وہ بھی حروف کے درمیان فاصلے پر اثر ڈال سکتا ہے۔

حوالہ جات
---------

1. ↑  Gruber، John. "Anti-Anti-Aliasing". *Daring Fireball*. 01 ستمبر 2015 میں اصل سے آرکائیو شدہ. اخذ شدہ بتاریخ 05 ستمبر 2015.  الوسيط `|url-status=` تم تجاهله (معاونت)
|  |
| --- |
| **آتش دان** |
| مجمع النجوم آتش دان بڑی تصویر کے لیے کلک کریں |
|   |
| **عربی نام:** | **الكور**  |
| **انگریزی نام:** | Fornax |
| **خاندان:** | لاکائیل |
| **آسمان میں مقام:** | آسمانِ جنوب اول |
| **رقبہ:** | 397.502 ۔ (41 واں) |
| **فی صد رقبہ :** | آسمان کا 0.96 فی صد |
| **مطلع مستقیم:** | 2 گھنٹے 47.88 منٹ |
| **میل:** | 31 ڈگری 38.07 منٹ جنوب |
| **سیاروں والے ستارے :** |    2 |
| **چمکدار ستارے:** |    کوئی نہیں |
| **قریبی مجمع النجوم:** | قیطس،سنگ تراش،عنقا،نہر |
|   |

  


**آتش دان** (عربی: **الكور**  - انگریزی: Fornax) ایک مجمع النجوم کا نام ہے۔ اس کو خاندان مجمع النجوم لاکائیل میں شامل کیا جاتا ہے۔

بنیادی خصوصیات
--------------

اس کا مشاہدہ آسمانِ جنوب اول میں کیا جا سکتا ہے۔ اس مجمع النجوم کا رقبہ 397.502 مربع ڈگری ہے۔ جو کل آسمان کا 0.96 فی صد بنتا ہے۔ مطلع مستقیم 02 گھنٹے 47.88 منٹ ہے۔ اور میل 31 ڈگری 38.07 منٹ جنوب ہے۔ اس مجمع النجوم میں ایسے ستاروں کی تعداد ،جن کے ایک یا زیادہ سیارے دریافت کیے جاچکے ہیں، 2 ہے۔

قریبی مجمع النجوم
-----------------

اس کے اردگرد قیطس،سنگ تراش،عنقا،نہر واقع ہیں۔

متعلقہ مضامین
-------------

* فہرست مجمع النجوم
* خاندان مجمع النجوم

|  |  |
| --- | --- |
|  | ویکی ذخائر پر **آتش دان (مجمع النجوم)** سے متعلق سمعی و بصری مواد ملاحظہ کریں۔ |
**اتحاد مشرقی میگزین** کا آغاز شمس الدین خان قلاتکی کے زیر انتظام سال1298ش ھ میں ہوا تھا۔ یہ رسالہ افغانستان کے صوبہ ننگرہار میں شائع ہوا تھا۔ یہ رسالہ افغانستان کے ایک نمایاں میڈیا ذرائع ابلاغ ہے۔ ابتدائی طور پر ، یہ رسالہ ہفتے میں ایک بار شائع ہوتا تھا ، جس کا پہلا شمارہ 2 جمادی الثانی 1338 ھ یا 1298 ش ھ میں شائع ہوتا تھا۔ اس میڈیا کی بنیاد افغانستان کے سابق بادشاہ محمد نادر شاہ نے رکھی تھی ، جب نادر شاہ افغانستان کے کمانڈر انچیف تھے۔ ابتدائی صفحہ کے آخر میں پرنٹ میڈیا بانی کے دستخط کے ساتھ چار صفحات میں چھپا تھا۔ نشریات کے اپنے پہلے سال کے فورا بعد ہی ، مرزا شاہ رخ خان پرنٹ میڈیا کے متولی بن گئے ، جسے بعد میں برہان الدین خان کشکاکی نے سنبھال لیا اور چار سال تک اس کمپنی کو چلانے والے۔ محمد بشیر خان 1302 ش ھ میں میگزین کے چیف ایڈیٹر بنے اور اگلے سات سالوں تک اس نے پشتو میں مضامین شائع کیے ، جس میں عبد الجبار خان اور محمد امین خوگیانی اس کے قابل فخر معاون تھے۔ ساتویں سال کے آخر میں ، محمد امین خوگیانی میڈیا آؤٹ لیٹ کے چیف ایڈیٹر بنے اور اسے آزادانہ طور پر شائع کیا۔ آٹھویں اور نویں سالوں میں ، افغانستان میں ایک طرح کے اندرونی تنازع کی وجہ سے نشریات معطل ہوگئیں۔ شمس الدین خان قلاتکی کی سرپرستی میں یہ رسالہ 1308 ش ھ کو دوبارہ لانچ کیا گیا۔
کٹل فش (Cuttlefish) ایک سمندری جانور ہے جس میں ریڑھ کی ہڈی نہیں ہوتی۔ ارتقائی لحاظ سے یہ آکٹوپس کی قریبی رشتہ دار ہے۔ اگرچہ کہ اس کا نام مچھلی ہے مگر یہ مچھلی نہیں ہے کیونکہ مچھلیوں میں ریڑھ کی ہڈی موجود ہوتی ہے۔ کٹل فش میں بھی ایک اندرونی خول نما ڈھانچہ ہوتا ہے جسے کٹل بون کہتے ہیں۔ یہ گھونگوں کے خاندان سے تعلق رکھتی ہے۔

کٹل فش کی آنکھوں کی پتلی کی شکل انگریزی حرف W سے ملتی جلتی ہوتی ہے۔ کٹل فش کے آٹھ ہاتھ ہوتے ہیں اور دومزید بازو ہوتے ہیں جن پر چپکنے والے cup ہوتے ہیں جن کی مدد سے یہ شکار کو قابو کرتی ہے۔  

عام طور پر اس کی لمبائی 10 انچ سے زیادہ نہیں ہوتی مگر سب سے بڑی قسم کی کٹل فش کا وزن10 کلوگرام تک بھی ہو سکتا ہے۔

کٹل فش کے مرنے کے بعد اس کا اندرونی ڈھانچہ بہتے ہوئے ساحل پر آ جاتا ہے
کٹل فش کی آنکھ کی پتلی
آکٹوپس اور اسکوئڈ کی طرح کٹل فش بھی دشمن کو دھوکا دینے کے لیے پانی میں سیاہی چھوڑتی ہے اور اس کی آڑ میں دُم کی طرف فرار ہو جاتی ہے۔ کٹل فش میں بھی رنگ بدلنے کی بڑی صلاحیت ہوتی ہے۔ اگر جسمانی وزن کے لحاظ سے دیکھا جائے تو غیر فقاری جانوروں میں سب سے بڑا دماغ کٹل فش کا ہوتا ہے۔ سمجھا جاتا ہے کہ اپنے جسم کے رنگ اور ڈیزائن تیزی سے بدل کر کٹل فش آپس میں گفتگو کر سکتی ہیں۔  

مچھیرے دوسری مچھلیاں پکڑنے کے لیے کٹل فش کو اکثر چارے کے طور پر استعمال کرتے ہیں۔

مزید دیکھیے
-----------

* آکٹوپس
* ناٹیلس
* ڈولفن
* ناروھال
* وھیل
* بیلوگا وھیل
* نیلی وھیل
* دریائی گھوڑا
* سمندری گھوڑا
**استحقاق** (privilege)
فائدہ؛ رعایت؛ استحقاق؛ استثنا؛ایک حق یا تحفظ جو کسی ایک شخص یا اشخاص کو اُن عام فوائد سے زیادہ حاصل ہو جو دوسروں کو حاصل ہیں ؛ ایک مخصوص حق یا تحفظ جو اُن اشخاص کو دیا گیا ہو جو بر سر اقتدار یا کسی عہدے پر فائز ہوں ؛ کسی فرد یا مستند ادارے کے لیے کسی مخصوص حق یا تحفظ کی منظوری، جو بعض اوقات عام حق کے منافی بھی ہوتی ہے ؛ مخصوص حقوق یا تحفظات سے مستفید ہونے کا اصول یا حالت؛ اُن زیادہ مقدس یا اہم حقوق میں سے کوئی حق جو تمام شہریوں کو کسی جدید دستوری حکومت میں حاصل ہوتے ہیں۔ (بازار حصص) سٹہّ کاری کا ایک معاہدہ جس میں فوری طلب اور قسط وار ادائیگی وغیرہ کی شرائط اور حقوق شامل ہوں۔ (فعل متعدی) کسی فائدے کی منظور ی دینا؛ استحقاق بخشنا؛ مستحق کرنا؛ حق دار کرنا؛ کوئی مخصوص حق یا تحفظ عطا کرنا؛ کسی شخص کو تحفظ دینا؛ مستثنیٰ کرنا (آخر میں لفظ from کے ساتھ)؛ کسی ایسی چیز کے لیے، جو بصورت دیگر ممنوع ہو، استعمال کا اختیار یا اجازت نامہ دینا۔

امتیاز / اختیار / رعایت / مراعات : privilege

امتیازات / اختیارات / رعایات / مراعات : privileges

مختیار / مراعتیافتہ / ممیز / متمیز : privileged

حوالہ جات
---------

1. ↑  آن لائن قومی انگریزی اُردو لُغت، ادارۂ فروغِ قومی زبان اسلام آباد پاکستان
احتشاء (infarction) جانداروں کے جسم میں رونما ہونے والی ایک ایسی کیفیت کو کہا جاتا ہے جس میں کوئی احتش (infarct) پیدا ہو جائے، یعنی سادہ سے الفاظ میں یوں کہ سکتے ہیں کہ احتش بننے کے عمل کو احتشاء کہا جاتا ہے۔ اور احتش کا لفظ دراصل روک دینے یا کاٹ دینے کے معنی رکھتا ہے جس سے مراد انسانی جسم میں کسی حصے کو خون کی فراہمی رک جانے کی ہوتی ہے۔ جب جسم کے کسی حصے (یعنی نسیج (tissue)) کو خون کی فراہمی میں رکاوٹ آجائے تو وہ حصہ اپنی حیات برقرار نہیں رکھ سکتا اور مردار ہوجاتا ہے۔ اس طرح کسی نسیج کے مردہ ہوجانے کے عمل کو necrosis کہتے ہیں اور جو نسیج اس طرح خون کے نا ملنے سے necrosis ہوا ہو اس کو ہی احتش (infarct) کہا جاتا ہے۔

ایسا عام طور پر شریانوں میں پیدا ہونے والی کسی رکاوٹ کی وجہ سے ہوتا ہے جو اس شریان میں خون کے بہاؤ کو روک دیتی ہے۔ خون کی نالیوں یا شریانوں میں ایسی رکاوٹ کی دو بڑی وجوہات میں لختہ (thrombus) اور صمہ (embolus) شامل ہیں۔ لختہ ایک ایسی کیفیت یا رکاوٹ کو کہا جاتا ہے کہ جو خون کی نالی کی دیوار کے ساتھ چپکی ہوئی ہو جبکہ صمہ ایک ایسی رکاوٹ ہوتی ہے کہ جو نالی کی دیواروں سے چپکی ہوئی نہ ہو بلکہ آزادانہ خون کی نالی میں خون کے ساتھ ساتھ تیرتی پھر رہی ہو۔ ان کی مزید تفصیل کيليے ان کے مخصوص صفحات دیکھیے۔

اس طرح جب جسم کے کسی عضو میں احتشاء (infarction) کی کیفیت پیدا ہو جائے تو وہ حصہ اپنا فعل درست انجام نہیں دے سکتا اور مختلف امراض کا باعث بنتا ہے جن میں دل کا ناکارہ ہوجانا یا عارضۂ قلب اور فالج جیسے امراض شامل ہیں جن کی بنیادی وجہ احتشاء ہی ہوتی ہے۔

مزید دیکھیے
-----------

* احتشاء عضل قلب (Myocardial infarction) --- اسے ہی عام الفاظ میں عارضۂ قلب کہا جاتا ہے۔
* سکتہ (stroke) --- اسے عام الفاظ میں فالج کہا جاتا ہے۔
* لختہ (thrombus)
* صمہ (embolus)

|  |  |
| --- | --- |
|  | ویکی ذخائر پر **احتِشاء** سے متعلق سمعی و بصری مواد ملاحظہ کریں۔ |
**احمد خصاف** فقہ حنفی میں امام کا درجہ رکھتے ہیں۔

نام
---

احمد بن عمرو بن مہران خصاف سے مشہور ہیں۔

کنیت
----

ابوبکر کنیت تھی ۔

علمی مقام
---------

بڑے عالم فاضل محدث فقیہ زاہد پ رہی ز گار عارف مذہب حاسب فرضی تھے۔ علم اپنے باپ جو شاگرد تھے امام محمد حسن تلمیذ امام ابو حنیفہ سے پڑھا شمس الائمہ حلوائی کہتے ہیں کہ آپ ان علمائے کبار میں سے ہیں کہ جن کامذہب کے معاملہ میں اقتداء کرنا صحیح ہے۔

خصاف کی وجہ تسمیہ
-----------------

خصّاف آپ کو اس لیے کہا کرتے تھے کہ آپ اپنے ہاتھ کی کمائی نعلین دوزی سے اپنا گزارہ کرتے تھے۔

تصنیفات
-------

آپ کی تصنیفات سے یہ کتابیں ہیں :

کتاؔب الحیل،کتاؔب الوصایا، کتاؔب الشروط الکبیر والصغیر، علیل الاقارب، کتاؔب احکام العصیر،کتاؔب المحاضر والسجلات، کتاؔب ادب القاضی ،کتاؔب لنفقات علی الاقارب، کتاؔ ب احکام العصیر،کتاؔب ورع الکعبۃ،کتاؔب احکام الوقف، کتاؔب اقرار الورثہ بعضہم بعض۔ کتاؔب المسجد والقبر۔

وفات
----

اسّی سال کی عمر میں 261ھ میں بغداد میں آپ نے وفات پائی۔

حوالہ جات
---------

1. ↑  الاعلام مؤلف: خير الدين زركلی الدمشقی
2. ↑  موسوعہ فقہیہ ،جلد1 صفحہ 461، وزارت اوقاف کویت، اسلامک فقہ اکیڈمی انڈیا
جھنگ دھرتی کے شاعر احمد تنویر کا نام کسی تعارف کا محتاج نہیں ہے ۔ ان کی پیدائش 1941ء کو کرنال (پانی پت )میں ہوئی ان کے والد کا نام سردار علی تھا ۔ قیام پاکستان کے وقت ان کا خاندان جھنگ صدر کے محلہ شیخ لاہوری میں آباد ہوا۔ احمد تنویر کا اصل نام نواب علی تھا اور قلمی نام احمد تنویر تھا ۔ احمد تنویر کی شادی 1968 میں بلقیس بیگم سے ہوئی اللہ تعالی نے آپ کو نو اولادیں عطا کیں جن میں دو لڑکے ڈاکٹر کامران سہیل اور محمد ذیشان عمر علی اور سات بیٹیاں تھی ۔ آپ کی تعلیم مڈل تھی اور آپ پیشے کے لحاظ سے سنار تھے ۔ احمد تنویر کے دو شعری مجموعے شائع ہوئے ان کا پہلا مجموعہ کلام 1968 میں "کچے پکے گھروندوں کا سورج"کے نام سے شاٸع ہوا یہ مجموعہ ان کا قومی و ملی نظموں پر مشتمل تھا جو 1965 کی جنگ کا استعارہ تھا ۔ جب کہ دوسرا مجموعہ کلام 1998 میں" سورج کے پاتال میں "کے نام سے شاٸع ہوا ۔ آپ کے فن پر طالبہ گلشن مرتضی نے ایم اے اردو کا مقالہ "احمد تنویر ۔۔۔حیات و خدمات "لکھ کر ان کو اور خود کو جھنگ کی تاریخ میں امر کر دیا ہے ۔ احمد تنویر بہت اچھے شاعر اور محبت کرنے والے انسان تھے ۔ ان کا انتقال 28 جولائی 2006ء کو ہوا ۔ ان کی قبر لاری اڈا سے ملحقہ آدھیوال قبرستان میں ہے۔
**اسرائیل میں بخاری یہودی** ،انھیں بخارم بھی کہا جاتا ہے،ایسے تارکین وطن اور بخاری یہودی قوم کے تارکین وطن کی اولادیں ہیں جو اب اسرائیل کی ریاست کے اندر رہتے ہیں.

تاریخ
-----

عالیہ کا فریضہ انجام دیتے ہوئے پہلے بخاری یہودی سن 1870 اور 1880 کی دہائی میں یروشلم پہنچے، بخارم کوارٹر قائم کیے۔ 

### 1881–1947

 یہودی تارکین وطن بخارا سے اتلیت
1890 میں ، بخاری یہودی برادری کے سات افراد نے بخارا ، سمرقند اور تاشقند کی یہودی جماعتوں کی ہوویوی صہیونی ایسوسی ایشن تشکیل دی۔  سن 1914 تک ، تقریبا 1500 بخاری یہودی ہجرت کرچکے تھے اور 4000 مزید 1930 کی دہائی کے اوائل میں پہنچے تھے۔  1940 میں ، بخاری میں مطبوعات سوویت حکام نے بیشتر بخارا اسکولوں کے ساتھ بند کردی تھیں۔ 

### 1990 سے تاحال

5،000 سے زیادہ بخاری یہودیوں سال 1989 سے 2005 میں کرغزستان خطے میں خراب حالات کی وجہ سے اسرائیل ہجرتکر گئے۔ 

1992 میں، ایک خفیہ ایئر لفٹ آپریشن جس میں سے بخاری یہودیوں کی ایک مختصر تعداد کو تاجکستان سے اسرائیل لایا گیا۔

1989 سے 2000 تک، 10،000 سے زائد نے۔ تاجکستان سے العالیہ سفر کیا ۔ 2021 میں، زیادہ تر بخارم اسرائیل میں رہتے ہیں جبکہ امریکا میں بھی ایک خاصی آبادی ہے۔ تاجکستان میں صرف ایک ہزار یہودی ، ازبکستان میں 1،500 ، اور بخارا شہر میں صرف 150 یہودی باقی رہ گئے ہیں۔

بھی دیکھو
---------

* بخاری یہودی
* عالیہ
* اسرائیل میں ایرانی یہودی
* اسرائیل میں جارجیائی یہودی
* 1970 کی دہائی کا سوویت یونین عالیہ
* 1990 کی دہائی میں سوویت خاتمے کے بعد عالیہ

حوالہ جات
---------

1. ↑  Lili، Eylon. "Jerusalem Architectural History: The late Ottoman Period". *Jewish Virtual Library*.
2. ↑  Rapport، Evan (2014). *Greeted With Smiles: Bukharian Jewish Music and Musicians in New York*. صفحہ 33. ISBN 978-0199379033.
3. 1 2  "Virtual Jewish World: Bukharan Jews".
4. ↑  Levin، Zeev (29 June 2015). *Collectivization and Social Engineering: Soviet Administration and the Jews of Uzbekistan, 1917-1939*. صفحہ 204. ISBN 978-90-04-29471-4.
5. ↑  Higgins، Andrew. "In Bukhara, 10,000 Jewish Graves but Just 150 Jews". *New York Times*.
**اسم مفعول** ایسا اسم جو اُس شخص یا چیز کو ظاہر کرے جس پر کوئی فعل (کام) واقع ہوا ہو اسم مفعول کہلاتا ہے۔

یا

جو اسم کسی شخص، چیز یا جگہ کی طرف اشارہ کرے جس پر کوئی فعل یعنی کام واقع ہوا ہو اُسے اسم مفعول کہا جاتا ہے۔

### مثالیں

دیکھنا سے دیکھا ہوا، سونا سے سویا ہوا، رونا سے رویا ہوا، جاگنا سے جاگا ہوا، پڑھنا سے پڑھا ہوا، سُننا سے سُنا ہوا، وغیرہ۔

اللہ مظلوم کی مدد کرتا ہے، وقت پر بویا گیا بیج آخر پھل دیتا ہے، رکھی ہوئی چیز کام آجاتی ہے، اِن جملوں میں مظلوم، بویا ہوا، رکھی ہوئی اسم مفعول ہیں۔1.شیخ بدین نے سانپ مار دیا۔ اس جملے میں شیخ بدین فاعل (کام کرنے والا) ہے اور سانپ (اسم مفعول) ہے.

عربی کے اسم مفعول
-----------------

عربی میں جو الفاظ مفعول کے وزن پر آتے ہیں، اسم مفعول کے طور پر استعمال ہوتے ہیں۔

مثالیں 

مظلوم، مقتول، مخلوق، مقروض، مدفون وغیرہ

اقسام
-----

اسم مفعول کی دو اقسام ہیں

1۔ اسم مفعول قیاسی

2۔ اسم مفعول سماعی

### اسم مفعول قیاسی

ایسا اسم جو قاعدے کے مطابق مصدر سے بنا ہو اسم مفعول قیاسی کہلاتا ہے۔

یا

ایسا اسم جو مقررہ قاعدے کے مطابق بنایا جائے اُسے اسم مفعول قیاسی کہتے ہیں اور اِس اسم کے بنانے کا طریقہ یہ ہے کہ ماضی مطلق کے بعد لفظ "ہوا" بڑھا لیتے ہیں۔

مثالیں 

کھانا سے کھایا ہوا، سونا سے سویا ہوا، جاگنا سے جاگا ہوا، رکھنا سے رکھا ہوا، پڑھنا سے پڑھا ہوا، وغیرہ

### اسم مفعول سماعی

ایسا اسم جو مصدر سے کسی قاعدے کے مطابق نہ بنے بلکہ اہلِ زبان سے سننے میں آیا ہو اُسے اسم مفعول سماعی کہتے ہیں۔ سماعی کے معنی سنا ہوا کے ہوتے ہیں۔

یا

ایسا اسم جو کسی قاعدے کے مطابق نہ بنا ہو بلکہ جس طرح اہلِ زبان سے سنا ہو اسی طرح استعمال ہو اسے اسم مفعول سماعی کہتے ہیں۔

مثالیں 

دِل جلا، دُم کٹا، بیاہتا، مظلوم، وغیرہ

#### فارسی کے اسم مفعول سماعی

دیدہ (دیکھا ہوا)، شنیدہ (سنا ہوا)، آموختہ (سیکھا ہوا) وغیرہ

#### عربی کے اسم مفعول سماعی

مفعول کے وزن پر، مقتول، مظلوم، مکتوب، محکوم، مخلوق وغیرہ

مفعول اور اسم مفعول میں فرق
---------------------------

### مفعول

مفعول ہمیشہ جامد ہوتا ہے اور اُس چیز کا نام ہوتا ہے جس پر کوئی فعل (کام) واقع ہوا ہو۔ جیسے عرفان نے اخبار پڑھا، فصیح نے خط لکھا، ثاقب نے کتاب پڑھی، اِن جملوں میں اخبار، خط اور کتاب مفعول ہیں۔

### اسم مفعول

اسم مفعول ہمیشہ قاعدے کے مطابق مصدر سے بنا ہوتا ہے۔ جیسے سونا سے سویا ہوا، کھانا سے کھایا ہوا، پڑھنا سے پڑھا ہوا وغیرہ، عربی میں مفعول کے وزن پر آتا ہے : مظلوم، مخلوق، مکتوب وغیرہ یا پھر فارسی مصدر سے بنتا ہے جیسے شنیدن سے شنیدہ، آموختن سے آموختہ وغیرہ۔

حوالہ جات
---------



1. ↑  آئینہ اردو قواعد وانشاء پردازی
**احسان** برطانوی راج میں 1934ء کو لاہور سے جاری ہونے والا اردو زبان کا اخبار تھا۔ اسے ملک نور الہٰی نے جاری کیا۔ قیام پاکستان کے بعد تک جاری رہا۔ مرتضٰی احمد خان میکش، چراغ حسن حسرت ، باری علیگ، انعام اللہ خان ناصر اور وقار انبالوی جیسے نابغہ روزگار احسان کی ادارت سے وابستہ تھے۔

روزنامہ احسان کے دفتر کو یہ اعزاز بھی حاصل ہوا کہ دفتر میں ٹیلی پرنٹر نصب ہوا اور 21 مارچ 1940ء کو قائد اعظم نے اس کا افتتاح کیا۔ یہ بر صغیر کا پہلا اردو اخبار تھا جس نے ٹیلی پرنٹر نصب کرایا، ورنہ دوسرے اردو اخباروں کو خبر رساں ایجنسیاں دستی خبریں بھیجتی تھیں۔ مجلس احرار نے قادیانیوں کے خلاف جو تحریک شروع کی اس میں اس اخبار نے سرگرمی سے حصہ لیا۔ مسلمانوں کے اخباروں میں سے سیاست اور انقلاب نے احسان کی پالیسیوں کی مخالفت کی۔ ہندوؤں کے اخبارات میں سے ملاپ اور پرتاب نے اس کی شدید مخالفت میں ایڑی چوٹی کا زور لگایا۔ پرتاب اور ملاپ کے ساتھ نوک جھوک مستقلاً ہوتی رہتی تھی۔ علامہ اقبال، مرتضٰی احمد خان میکش، باری علیگ، چراغ حسن حسرت، حاجی لق لق، وقار انبالوی، محمود نظامی، اشرف خان عطا، شیر محمد سہیل، حاجی صالح محمد صدیق، احمد ندیم قاسمی، مجید لاہوری، راجہ مہدی علی خان، مقبول احمد، قتیل شفائی، ساحر بریلوی، عطاء اللہ سجاد و دیگر حضرات اس میں لکھتے تھے۔ چراغ حسن حسرت کے مطائبات کا سلسلہ **سند باد جہازی** بہت مقبول ہوا۔ باری علیگ اس میں **گرد و پیش** کے عنوان سے حالات حاضرہ پر تبصرہ کرتے تھے۔ 1940ء سے پہلے پنجاب میں جب اخبارات نے مسلم لیگ کے موقف کی بھرپور ترجمانی کی اور قائد اعظم محمد علی جناح کے افکار کو عوام تک پہنچایا ان میں روزنامہ احسان سر فہرست ہے۔ احسان فنی لحاظ سے ایک پائے کا اخبار تھا، خبریت اور ڈسپلے کے لحاظ سے بھی یہ اچھے اخباروں میں شمار ہوتا تھا۔ اس میں خبریں نوعیت کے لحاظ سے مختلف کالموں میں دی جاتی تھی۔ اس کی ہفتہ وار اشاعت با تصویر ہوتی تھی۔ روزنامہ احسان نے بچوں اور خواتین کے لیے بھی الگ صفحات کے اجرا کا سلسلہ شروع کیا۔ 1946ء-1945ء کی سرکاری رپورٹ کے مطابق رونامہ احسان کی اشاعت 3400 تھی۔

حوالہ جات
---------

1. ↑  ڈاکٹر مسکین علی حجازی، پنجاب میں اردو صحافت، مغربی پاکستان اردو اکیڈمی لاہور، 1995ء، ص 370
2. ↑  ڈاکٹر عبد السلام خورشید، صحافت پاکستان و ہند میں، مجلس ترقی ادب لاہور، 2016ء، ص 456
3. ↑  پنجاب میں اردو صحافت، ص 373
4. ↑  پنجاب میں اردو صحافت، ص 376
5. ↑  پنجاب میں اردو صحافت، ص 432

| * د
* ب
* ت
برطانوی ہند کے اخبارات |
| --- |
| 

|  |  |
| --- | --- |
| اردو | 
* ملاپ
* آفتاب پنجاب
* قاسم الاخبار
* نصرت الاخبار
* وکیل
* کوہ نور
* قران السعدین
* محب ہند
* جام جہاں نما
* فوائد الناظرین
* فوائد الشائقین
* کشف الاخبار
* مفید خلائق
* دہلی اردو اخبار
* کریم الاخبار
* احسان
* اخبار عام
* الہلال
* ہمدرد اخبار
* مدینہ
* الاصلاح

 |
| انگریزی | 
* ہکیز بنگال گزٹ
* کلکتہ گزٹ
* مدراس کوریئر
* ابزرور
* بمبئی کرونیکل
* دی کامریڈ
* دی ٹائمز آف انڈیا
* دی ٹیلی گراف
* دی اسٹیٹسمین
* دی ہندو
* ہندوستان ٹائمز

 |
| فارسی | 
* مراۃ الاخبار
* آئینہ سکندر
* مفرح القلوب

 |
| بنگالی | 
* سماچار درپن
* امرت بازار پترکا
* سمباد پربھاکر
* ڈگ درشن

 |

 |
| 
* Categoryزمرہ:برطانوی ہند کے اخبارات

 |
**ازدواجی تبدیلی مذہب** یا **شادی کے لیے مذہب کی تبدیلی** ایک متنازع موضوع ہے۔ اس کے مطابق شادی کرنے والے جوڑے میں مرد یا عورت کو محض شادی کے مذہبی رسوم کی انجام دہی اور شریک حیات کی سہولت کے لیے اپنا مذہب چھوڑکر دوسرا مذہب قبول کرنے کی نوبت پیش آتی ہے۔

قانونی پہلو
-----------

کچھ ممالک میں ازدواجی تبدیلی مذہب پر عدالتی فیصلے بھی آئے ہیں اور قانون سازی بھی کی گئی ہے۔ بھارت کی ریاست اتر پدیش کے ہائی کورٹ نے کسی خاص مقصد یا لالچ کی وجہ سے تبدیلی مذہب کو غیر قانونی قرار دیا ہے۔ کورٹ نے 2014ء کے اپنے فیصلے میں کہا ہے کہ اگر کوئی صرف شادی کرنے کی نیت سے مذہب تبدیل کر رہا ہے اور فی الواقع ایمان نہیں ہے تو ایسی مذہبی تبدیلی درست نہیں سمجھی جا سکتی ہے۔ اسلام قبول کرنے کے لیے، اسلام کا علم، حضرت محمد اور قرآن شریف میں ایمان سمیت، ضروری ہے۔ مذہب کی تبدیلی کے لیے ضروری ہے کہ دل کی تبدیلی کے ساتھ انفرادی مذہبی عقائد میں تبدیلی ہو۔ اس معائنے کے ساتھ، عدالت نے مسلم لڑکوں کو شادی کرنے کے لیے پانچ ہندو لڑکیوں کی طرف سے درخواستوں کو مسترد کر دیا تھا۔ نورجہاں بیگم عرف انجلی مشیرا اور دوسروں کی جانب سے درج کردہ درخواستوں پر، جسٹس کیسرانی نے اس حکم کو سماعت کے بعد حکم دیا۔ جب لڑکیوں کو عدالت میں حاضر ہونے کے بعد اسلام کے بارے میں پوچھا گیا تو ان کو کوئی معلومات حاصل نہیں تھی۔ عدالت نے کہا، "کوئی صحتمند بالغ شخص سچے ایمان کے ساتھ اسلام کو قبول کر سکتا ہے جبکہ یہ لڑکیوں نے صرف شادی کے لیے اسلام کو اپنایا ہے۔" یہ ان کے عقائد سے دور ہے، وہ اس کے بارے میں بھی نہیں جانتی ہیں۔ مذہبی عقائد میں تبدیلی کے بغیر، مذہب کی تبدیلی درست نہیں سمجھی جا سکتی ہے۔

مزید دیکھیے
-----------

* شادی کی اقسام
* سیول شادی
* بین العقیدہ شادی
* مشنری ڈیٹنگ

حوالہ جات
---------

1. ↑  Just Convert To Marriage Illegal : Hc - सिर्फ शादी के लिए धर्म परिवर्तन अवैध: हाईकोर्ट - Amar Ujala

== بیرونی روابط ==\*
ماہنامہ **اخبار اردو** پاکستان کا معتبر و معروف تحقیقی و ادبی جریدہ ہے جسے ادارہ فروغ قومی زبان، اسلام آباد سے شائع کرتا ہے۔

اغراض و مقاصد
-------------

اخبار اردو کا کے اجرا کا مقصد تھا کہ اس کے توسط سے مقتدرہ قومی زبان (موجودہ ادارہ فروغ قومی زبان) کے منصوبوں، اردو زبان کا نفاذ بطور قومی و دفتری زبان اور قومی زبان کے حوالے سے دیگر علمی و تحقیقی سرگرمیوں سے قوم کو مستقل طور پر باخبر رکھنا تھا۔

تاریخ
-----

اخبار اردو کا اجراجولائی 1981ء میں مقتدرہ قومی زبان نے کراچی سے کیا۔ یہ جریدہ جولائی 1981ء سے اپریل 1983ء تک کراچی سے شائع ہوتا رہا اور اگست، 1983ء میں مقتدرہ قومی زبان کے صدر دفتر کی اسلام آباد منتقلی کے بعد وہاں سے شائع ہونے لگا۔ اس کے پہلے مدیر مسؤل ڈاکٹر افتاب احمد، مدیر اعزازی ڈاکٹر معین الدین عقیل تھے۔ اخبار اردو کے عملہ ادارت میں وقتاً فوقتاً جو شخصیات شامل رہیں ان میں ڈاکٹر معین الدین عقیل، پروفیسر شریف کنجاہی، ڈاکٹر اختر راہی، ڈاکٹر ایم سلطانہ بخش، ڈاکٹر انعام الحق جاوید، ڈاکٹر گوہر نوشاہی، عقیل عباس جعفری اور سردار احمد پیرزادہ قابلِ ذکر ہیں۔

مزید دیکھیے
-----------

* ادارہ فروغ قومی زبان

حوالہ جات
---------

1. 1 2  ص 515، *پاکستان کرونیکل*، عقیل عباس جعفری، ورثہ / فضلی سنز، کراچی، 2010ء
**افلاطونی محبت** (انگریزی: Platonic love) ایک ایسی محبت یا قریبی تعلق ہے جس میں جنسی اختلاط یا شہوت کا پہلو نہیں ہوتا ہے۔ یہ نام یونانی فلسفی افلاطون کے نام سے موسوم ہے، حالانکہ اس فلسفی نے خود اس اصطلاح کا کبھی بھی استعمال نہیں کیا۔ افلاطونی محبت جس کی ترتیب افلاطون نے کی تھی، بنیادی طور پر حکمت سے قریبی سطحوں سے تعلق اور حقیقی حسن سے تعلق رکھتا ہے۔ اس میں شہوانیت کا عنصر مفقود ہوتا ہے۔ اس محبت میں ارواح سے وابستگی اور بالآخر حق کی قبولیت سے تعلق رکھتا ہے۔ یہ قدیم فلسفیانہ تعبیر ہے۔ افلاطونی محبت کو اکثر رومانی محبت کی ضد کے طور پر پیش کیا جاتا ہے۔

تنقیدی رائے
-----------

جدید تعلیمی اداروں اور کئی دفاتر میں جہاں مرد و زن ساتھ ساتھ کام کرتے ہیں، وہاں کئی بار مرد و زن میں دوستانہ روابط تو ہوتے ہیں، مگر یہ عشق و معاشقہ اور جنسی تعلق، شادی یا کسی رشتے داری کے درجے کو نہیں پہنچتے۔ تاہم اسکول و کالج کے دور کے معاشقے اور دفتری مصاحبت کا یگ گونہ عشقیہ نوعیت اختیار کرنا بھی جدید دنیا میں عام ہے۔ ان میں سے کچھ رفاقتیں شادی میں تبدیل ہوتی ہیں تو کچھ رفاقتیں محض وقتیہ عشق کی جگہ ہی پاتی ہیں۔ اس وجہ سے کچھ اہل نظر کا یہ بھی دعوٰی ہے کہ افلاطونی محبت دراصل بڑی عمر یا جوانی کی دہلیز پار کر کے ادھیڑ عمر یا ضعیفی کے زمرے میں داخل ہونے والوں میں زیادہ عام ہے۔ اس کے بر عکس جواں سالی میں جو محبت ہوتی ہو وہ بالعموم جنسی کشش سے متاثر ہوتی ہے اور اس میں لازمًا عشق و معاشقہ کا عنصر ہوتا ہے۔ جس طرح ہیر رانجھا اور لیلٰی اور مجنوں کی محبت پروان چڑھی تھی۔ پھر حقیقی زندگی کی محبتیں اکثر شادی و خانہ آبادی اور نیز اولاد کی پیدائش اور ان کی پرورش کے مراحل سے بھی گزرتی ہیں۔ اور یہ گویا اللہ کے نسل انسان کو آگے بڑھانے کے منصوبے ہی کا ایک اہم حصہ ہے۔

مزید دیکھیے
-----------

* رومانی محبت

حوالہ جات
---------

1. ↑  "8.60: When not to capitalize". *The Chicago Manual of Style* (ایڈیشن 16th [electronic]). Chicago University Press. 2010.
2. ↑  Mish، F (1993). *Merriam-Webster's collegiate dictionary: Tenth Edition*. Springfield, MA: Merriam-Webster, Incorporated. ISBN 978-08-7779-709-8.
3. ↑  جعفر. "محبت کی عمر". *dufferistan.com*. Dufferistan. 13 نومبر 2012 میں اصل سے آرکائیو شدہ. اخذ شدہ بتاریخ 26 july,2019. ۔۔یار کر دیا ناں ڈفروں والا کام۔۔۔ عاشقوں‌ کے بل گیٹس کو تو بھول ہی گئے۔۔۔ کون سا۔۔۔ جی ہاں‌ ۔۔ وہی صاحباں‌ والا ۔۔ مرزا جٹ۔۔۔ 😛 ۔۔اور یار یہ افلاطونی محبت صرف تب ہوتی ہے جب انسان گٹے گوڈوں‌ سے رہ جاتا ہے۔۔۔ جوانی والی محبت تو Sexual Attraction کا مہذب نام ہے۔۔ آخر اوپر والے کو یہ کھیل بھی تو آگے بڑھانا ہے، اگر سب وہی ہیر رانجھے والی محبت کرنے لگے تو بس بھیا ۔۔۔ گئی بھینس پانی میں ۔۔۔ 😀  الوسيط `|url-status=` تم تجاهله (معاونت); تحقق من التاريخ في: `|access-date=` (معاونت)
شریعت کے چار اہم اصولی دلائل کو ادلہ اربعہ کہتے ہیں۔

ارشادِ باری تعالٰیٰ ہے :
يٰأَيُّهَا الَّذينَ ءامَنوا أَطيعُوا اللَّهَ وَأَطيعُوا الرَّسولَ وَأُولِى الأَمرِ مِنكُم ۖ فَإِن تَنٰزَعتُم فى شَيءٍ فَرُدّوهُ إِلَى اللَّهِ وَالرَّسولِ إِن كُنتُم تُؤمِنونَ بِاللَّهِ وَاليَومِ الءاخِرِ ۚ ذٰلِكَ خَيرٌ وَأَحسَنُ تَأويلًا {4:59}

اے ایمان والو! حکم مانو اللہ (تعالٰیٰ) کا اور حکم مانو رسول (صلی اللہ علیہ وسلم) کا اور اولولاَمر کا جو تم میں سے ہوں، پھر اگر جھگڑ پڑو کسی چیز میں تو اسے لوٹاؤ اللہ (تعالٰیٰ) اور رسول (صلی اللہ علیہ وسلم) کی طرف، اگر تم ایمان (ویقین) رکھتے ہو اللہ پر اور قیامت کے دن پر، یہ بات اچھی ہے اور بہت بہتر ہے اس کا انجام۔

اس آیات میں ادلہ اربعہ (چاروں دلیلوں) کی طرف اشارہ ہے :

* اَطِيْعُوا اللّٰهَ سے مراد "قرآن" ہے،
* اَطِيْعُوا الرَّسُوْلَ سے مراد "سنّت" ہے،
* اُولِي الْاَمْرِ سے مراد "علما و فقہا" ہیں، ان میں اگر اختلاف و تنازع نہ ہو بلکہ اتفاق ہوجاتے تو اسے "اجماع\_فقہاء" کہتے ہیں .(یعنی اجماع\_فقہاء کو بھی مانو).
* اگر ان اُولِي الْاَمْرِ(علما و فقہا) میں اختلاف ہو تو ہر ایک"مجتہد" کے اجتہاد و استنباط کو "قیاس\_شرعی" کہتے ہیں .

حوالہ جات
---------

1. ↑  سورہ-النساء:59
2. ↑   تفسیر کبیر، لامام الرازی : تفسیر جلالین/ المحلی و السیوطی،
**اصحاب حجر** کا تذکرہ قرآن کریم کے چودہویں پارے میں سورہ حجر میں ان الفاظ میں آیا ہے کہ یقیناً اصحاب حجر (پتھر والوں) نے رسولوں کو جھٹلایا، مفسرین کی یہ رائے ہے کہ اصحاب حجر، قوم ثمود ہے۔

اس نام کی وجہ
-------------

قوم ثمود کے متعلق تاریخ کے صفحات میں یہ درج ہے کہ وہ پہاڑوں کو تراش کر اپنے لیے رہائشی مکان تعمیر کرتے تھے۔

مختصر تعارف
-----------

قوم ثمود کا وطن، مکہ اور ملک شام کے درمیان ایک علاقہ تھا۔ قوم ثمود کی ہدایت کے لیے الله تبارک و تعالٰی نے حضرت صالح علیہ السلام کو ان کے درمیان مبعوث فرمایا وہ لوگ بہت طاقتور تھے۔ لمبے تڑنگے اور خوبصورت تھے لیکن ایمان سے محروم تھے چنانچہ حضرت صالح علیہ السلام نے ان کو ایمان کی دعوت دی اور ایک الله کی عبادت کرنے کے لیے کہا تو ان لوگوں نے ان کو جھوٹا کہا۔

اونٹنی
------

ان کے جھٹلانے کے باوجود حضرت صالح علیہ السلام ان کو توحید کی دعوت دیتے رہے تو ایک دن ان لوگوں نے کہا کہ اگر آپ سچ میں الله کے نبی ہو تو اللہ سے کہو کہ پہاڑ میں سے ایک ایسی اونٹنی پیدا کرے جو حاملہ ہو چنانچہ الله تعالٰی نے یہ معجزہ بھی ان کو دکھلا دیا اس کے باوجود وہ ایمان نہ لائے۔ اللہ تعالی کے معجزے سے جو اونٹنی پیدا ہوئی تھی اس نے اس تالاب کا سارا پانی پی لیا جس سے قوم ثمود کے مویشی سیراب ہوتے تھے۔ اور قوم کو پریشانی ہونے لگی چنانچہ ان لوگوں نے چاہا کہ اس اونٹنی کو قتل کر دے تو حضرت صالح علیہ السلام نے ان کو الله کے عذاب سے ڈرایا اور یہ باری لگا دی کہ ایک دن حضرت صالح علیہ السلام کی اونٹنی پانی پیئے گی اور ایک دن قوم ثمود کے مویشی پانی پیئینگے۔ لیکن اس کے باوجود ایک دن ایک شخص نے حضرت صالح علیہ السلام کی اونٹنی کو تیر سے ہلاک کر دیا

اللہ کا عذاب
------------

قوم ثمود کے متعلق آتا ہے کہ جب سرکشی کی انتہا کر دی تو الله تعالٰی نے عذاب نازل کرنے کا فیصلہ کیا چنانچہ الله تعالٰی نے قوم ثمود ایک خطرناک (چنگھاڑ) آواز کے ذریعے سے ہلاک کیا۔

حوالہ جات
---------



1. ↑  تفسیر قرطبی، سورہ الحاقہ، پارہ ٢٩ سورہ الحجر، پارہ ١٤